stanford-oval/wikipedia huggingface dataset:
משלחת מס' 17 לתחנת החלל הבין-לאומית
פעילות המשלחת

ב-10 באפריל לתחנת החלל הגיע חללית סויוז TMA-12 בפיקוד סרגיי וולקוב. החללית התחברה למודול "פירס". עם החללית הגיעו חברי משלחת מס' 17 לתחנת החלל הבין-לאומית ואי סו-יון מקוריאה הדרומית לביקור קצר. החל תהליך העברת אחריות על תחנת החלל לצוות החדש. אי סו-יון החלה בביצוע תוכנית ניסויים שהוכנה עבורה בקוריאה הדרומית.
ב-19 באפריל חללית סויוז TMA-11 עם משלחת מס' 16 בהרכבה המקורית ואי סו-יון עזבו את תחנת החלל ונחתו הבצלחה בכדור הארץ.
אחריות על תחנת החלל הועברה למשלחת מס' 17 שכללה גם גארט רייזמן.
ב-25 באפריל בעזרת מדחפים של חללית מטען ATV בוצע שינוי גובה של מסלול תחנת החלל.
ב-14 במאי חללית מטען פרוגרס M-64 התחברה למודול "זאריה" של תחנת החלל. עם החללית הגיעו 2,361 ק"ג אספקה. החללית הייתה מחוברת עד ספטמבר 2008.
ב-31 במאי לתחנת החלל הגיע מעבורת החלל דיסקברי במשימה STS-124 בפיקוד מארק קלי. עם החללית הגיע גרג שמיטוף, חבר חדש במשלחת מס' 17. כמו כן הגיעו חלקים נוספים למודול קיבו. המעבורת התחברה למודול הרמוני. בעזרת זרוע רובוטי קנדארם2 מודול הועבר לתחנת החלל והחלה התקנתו. צוות המעבורת ביצע 3 פעמים פעילות חוץ רכבית באורך כולל של כ-20 שעות. במהלך פעילויות אלו בוצע התקנת מודול חדש ושילובו במערכות תחנת החלל, בוצעו תיקונים של ציודים שהותקנו על תחנת החלל.
ב-14 ביוני מעבורת עזבה את תחנת החלל וגארט רייזמן על סיפונה. גרג שמיטוף הצטרף למשלחת מס' 17.
ב-10 ביולי וולקוב וקונוננקו ביצעו פעילות חוץ רכבית שנמשכה כ-6 שעות. במהלך פעילות בוצעו בדיקות של מערכות חיצוניות של חללית "סויוז TM-12". זאת בעקבות תקלות שהיו בנחיתות של חלליות קודמות.
ב-15 ביולי וולקוב וקונוננקו ביצעו פעילות חוץ רכבית שנמשכה כ-6 שעות. במהלך פעילות בוצעו הכנות לקליטת מודול "פואיסק" שהיה מתוכנן להגיע לתחנת החלל בשנת 2009.
ב-1 בספטמבר חללית מטען פרוגרס M-64 התנתקה מתחנת החלל. היא פעלה באופן עצמאי כשבוע במהלכה בוצעו מספר ניסויים. בהמשך היא נשרפה בכניסה לאטמוספירה.
ב-5 בספטמבר חללית מטען ATV-1 התנתקה מתחנת החלל. היא נשרפה בכניסה לאטמוספירה.
ב-17 בספטמבר חללית מטען פרוגרס M-65 התחברה למודול "זבזדה" של תחנת החלל. עם החללית הגיעו 2,541 ק"ג אספקה. החללית הייתה מחוברת עד נובמבר 2008.
ב-14 באוקטובר לתחנת החלל הגיע חללית סויוז TMA-13 בפיקוד יורי לונצ'קוב. החללית התחברה למודול "זאריה". עם החללית הגיעו חברי משלחת מס' 18 לתחנת החלל הבין-לאומית ותייר חלל ריצ'רד גריוט מארצות הברית. החל תהליך העברת אחריות על תחנת החלל לצוות החדש.
ב-24 באוקטובר חללית סויוז TMA-11 עם משלחת מס' 17 בהרכבה המקורי וריצ'רד גאריוט עזבו את תחנת החלל ונחתו בהצלחה בכדור הארץ.
במהלך פעילותה המשלחת ביצע מספר רב של ניסויים בתחומים שונים.
אחריות על תחנת החלל הועברה למשלחת מס' 18 שכללה גם גרג שאמיטוף.
מריה מקסימיליאנובנה, נסיכת לויכטנברג

מריה מקסימיליאנובנה, נסיכת לויכטנברג (בגרמנית: Maria Maximilianowna von Leuchtenberg‏; 16 באוקטובר 1841 - 16 בפברואר 1914), הייתה נכדתו של ניקולאי הראשון, קיסר רוסיה ואמו של מקס פון באדן, שהיה הקנצלר האחרון של הקיסרות הגרמנית.
ביוגרפיה

מריה נולדה בסנקט פטרבורג ב-16 באוקטובר 1841, למקסימיליאן, דוכס לויכטנברג ולמריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה. מריה ואחיה קיבלו את התארים "נסיכים קיסריים", בשל היותם נכדיו של הצאר. בשנת 1852 מת אביה, ובשנת 1854 התחתנה אמה עם גריגורי אלכסנדרוביץ' סטרוגנוב, ומכיוון שעשתה זאת ללא אישורו של אביה, נאלצה אמה לגלות לחו"ל. מריה ואחיה שנותרו ברוסיה, גודלו על ידי דודם אלכסנדר השני, קיסר רוסיה. בשנת 1866 ליוו מריה ואחיה ניקולאוס את דודם אלכסנדר, כשלפתע ניסה אדם לרוצחו, ורק התערבות מהירה של אדם בשם קומיסארוף, הצילה את חיי הקיסר.
בנערותה היו למריה מחזרים רבים, ופיוטר אנדרייביץ' שובלוב, ידידו של הקיסר אלכסנדר השני, שהעז לחזר אחריה ספג נזיפה חמורה ביותר. ב-11 בפברואר 1863 התחתנה מריה עם וילהלם, נסיך באדן, בנו הצעיר של לאופולד, הדוכס הגדול של באדן, ממנו נולדו לה 2 ילדים.
לאחר נישואיה, בילתה מריה את רוב זמנה בגרמניה, ורק לעיתים נדירות ביקרה ברוסיה. מריה מילאה את חובותיה בבית המלוכה, ואף ייצגה את לואיזה, הדוכסית הגדולה של באדן בטקס ההטבלה של בתו של נסיך ליינינגן. במהלך מלחמת צרפת–פרוסיה שירת בעלה וילהלם עם הצבא הפרוסי בפיקודו של וילהלם הראשון. ב-29 ביולי נשארו מריה ובעלה עם יורש העצר פרידריך, ועל פי זיכרונותיו של הנסיך, "הסיחו אותנו לרגע מחרדות ההווה".
בעלה הנסיך וילהלם נפטר ב-27 באפריל 1897, ולאחר מותו, ייסדה מריה ארגון חדש בשם "האגודה נגד השחיתות הגרמנית", אשר מטרתה הייתה לדכא את השחיתות בקרב "המעמד העליון". מריה, בעזרת אלאונורה, הדוכסית הגדולה של הסן ושרלוטה, מלכת וירטמברג, הוציאו חוברות לשכנע את נשות האצולה, כי עליהם להוות דוגמה של טוהר מוסרי.
הנסיכה מריה נשארה אלמנה עד מותה, ב-16 בפברואר 1914 בסנקט פטרבורג.
משפחתה

ב-11 בפברואר 1863 התחתנה מריה עם וילהלם, נסיך באדן, ממנה נולדו לו 2 ילדים:
מריה, נסיכת באדן (1865–1939), התחתנה עם פרידריך השני, דוכס אנהלט
מקסימיליאן, נסיך באדן (1867–1929), התחתן עם מריה לואיזה, נסיכת הנובר
משלחת מס' 18 לתחנת החלל הבין-לאומית

חברי המשלחת
תג המשלחת
תחנת החלל באפריל 2009
משלחת מס' 18 (באנגלית: Expedition 18) הייתה משלחת לתחנת החלל הבין-לאומית שפעלה מ-14 באוקטובר 2008 ועד ל-8 באפריל 2009. מפקד המשלחת היה מייקל פינק מארצות הברית. פעילות המשלחת נמשכה 175 ימים.
הרכב המשלחת

| שם | תפקיד | חללית הגעה | 14> 10.2008 – 30.11.2008 | 30> 11.2008 –25.3.2009 | 25> 3.2009 –8.04.2009 | חללית חזרה | הערות |
| --- | --- | --- | --- | --- | --- | --- | --- |
| ארצות הברית מייקל פינק | מפקד המשלחת | סויוז TMA-13 |  |  |  | סויוז TMA-13 | חבר משלחת מס' 18 |
| רוסיה יורי לונצ'קוב | מהנדס טיסה | סויוז TMA-13 |  |  |  | סויוז TMA-13 | חבר משלחת מס' 17  מפקד חללית "סויוז TMA-13" |
| ארצות הברית גרג שמיטוף(אנ') | מהנדס טיסה | STS-124 |  |  |  | STS-126 | חבר משלחת מס' 17 ו-18 |
| ארצות הברית סנדרה מגנוס | מהנדס טיסה | STS-126 |  |  |  | STS-119 | חבר משלחת מס' 18 |
| יפן קואיצ'י וקאטה | מהנדס טיסה | STS-119 |  |  |  | STS-127 | חבר משלחת מס' 18, 19 ו-20 |
פעילות המשלחת

ב-14 באוקטובר לתחנת החלל הגיע חללית סויוז TMA-13 בפיקוד יורי לונצ'קוב. החללית התחברה למודול "זאריה". עם החללית הגיעו חברי משלחת מס' 18 לתחנת החלל הבין-לאומית ותייר חלל ריצ'רד גריוט מארצות הברית. החל תהליך העברת אחריות על תחנת החלל לצוות החדש.
ב-24 באוקטובר חללית סויוז TMA-11 עם משלחת מס' 17 בהרכבה המקורי וריצ'רד גאריוט עזבו את תחנת החלל ונחתו בהצלחה בכדור הארץ.
אחריות על תחנת החלל הועברה למשלחת מס' 18 שכללה גם גרג שאמיטוף.
ב-14 בנובמבר חללית מטען פרוגרס M-65 שהייתה מחוברת מספטמבר התנתקה מתחנת החלל. היא פעלה באופן עצמאי כשבוע במהלכה בוצעו מספר ניסויים. בהמשך היא נשרפה בכניסה לאטמוספירה.
ב-16 בנובמבר לתחנת החלל הגיע מעבורת החלל אנדוור במשימה STS-126 בפיקוד כריסטופר פרגוסון. עם החללית הגיע סנדרה מגנוס, חבר חדש במשלחת מס' 18. כמו כן הגיעה מודול לוגיסטי רב תכליתי "לאונרדו" עם 6,500 ק"ג אספקה. המעבורת התחברה למודול הרמוני. בעזרת זרוע רובוטי קנדארם2 מודול הועבר לתחנת החלל והחלה פירוק המטען. צוות המעבורת ביצע 4 פעמים פעילות חוץ רכבית באורך כולל של כ-27 שעות. במהלך פעילויות אלו בוצעו פעולת תחזוקה ותיקונים. לקראת עזיבת תחנת החלל למודול "לאונרדו" הועברו כ-700 ק"ג ציוד ומסמכים.
ב-28 בנובמבר מעבורת עזבה את תחנת החלל וגרג שמיטוף על סיפונה. סנדרה מגנוס הצטרפה למשלחת מס' 18.
ב-30 בנובמבר חללית מטען פרוגרס M-01M התחברה למודול "פירס" של תחנת החלל. עם החללית הגיעו 2,600 ק"ג אספקה. החללית הייתה מחוברת עד פברואר 2009.
ב-17 בדצמבר בוצע שינוי גובה מסלול של תחנת החלל בעזרת מדחפי חללית מטען "פרוגרס M-01M".
ב-23 בדצמבר פינק ולונצ'קוב ביצעו פעילות חוץ רכבית שנמשכה כ-6 שעות. במהלך פעילות בוצע התקנת ציוד נוסף בחלק החיצוני של תחנת החלל.
ב-6 בפברואר חללית מטען פרוגרס M-01M התנתקה מתחנת החלל. בהמשך היא נשרפה בכניסה לאטמוספירה.
ב-13 בפברואר חללית מטען פרוגרס M-66 הגיע לתחנת החלל. התחברה למודול "פירס" של תחנת החלל. עם החללית הגיעו 2,600 ק"ג אספקה. החללית הייתה מחוברת עד מאי 2009.
ב-10 במרץ פינק ולונצ'קוב ביצעו פעילות חוץ רכבית שנמשכה כ-5 שעות. במהלך פעילות בוצע התקנת ציוד נוסף בחלק החיצוני של תחנת החלל.
ב-17 במרץ לתחנת החלל הגיע מעבורת החלל דיסקברי במשימה STS-119 בפיקוד לי ארשמבו. עם החללית הגיע קואיצ'י וקאטה, חבר חדש במשלחת מס' 17. כמו כן הגיעו חלקים S6 של מבנה מסבך בסיסי ופאנלים בולאריים. המעבורת התחברה למודול הרמוני. בעזרת זרוע רובוטי קנדארם2 ציוד הועבר לתחנת החלל והחלה התקנתו. צוות המעבורת ביצע 3 פעמים פעילות חוץ רכבית באורך כולל של כ-20 שעות. במהלך פעילויות אלו בוצע התקנת יחידה S6 החדשה ופאנלים סולאריים.
ב-25 במרץ מעבורת עזבה את תחנת החלל וסנדרה מגנוס על סיפונה. קואיצ'י וקאטה הצטרף למשלחת מס' 18.
ב-28 במרץ לתחנת החלל הגיע חללית סויוז TMA-14 בפיקוד גנאדי פדאלקה. החללית התחברה למודול "זבזדה". עם החללית הגיעו חברי משלחת מס' 19 לתחנת החלל הבין-לאומית ותייר חלל צ'ארלס סימוני מארצות הברית. החל תהליך העברת אחריות על תחנת החלל לצוות החדש.
ב-8 באפריל חללית סויוז TMA-14 עם משלחת מס' 18 בהרכבה המקורית וצ'ארלס סימוני עזבו את תחנת החלל ונחתו הבצלחה בכדור הארץ.
במהלך פעילותה המשלחת ביצע מספר רב של ניסויים בתחומים שונים.
אחריות על תחנת החלל הועברה למשלחת מס' 19 שכללה גם קואיצ'י וקאטה.
מכינה קדם-צבאית ישיבתית-חברתית שובו אחים

| --- | --- |

הרב בן ציון אלגזי והרב חגי לונדין עם רבני המכינה הרב רובי בראון והרב שי וקנין בכנס התעוררות בחודש אלול
 מכינה קדם-צבאית
 השתייכות:  ציונות דתית
 תקופת הפעילות:  אלול תשע"ה – הווה
 בעלי תפקידים
 ראש המכינה קדם-צבאית:  הרב תומאל רחמים
 תלמידים
 :  כ-50 תלמידים
 מיקום
 מיקום:  רחובות, ישראל 
 קואורדינטות:  31°53′10″N 34°47′01″E﻿ / ﻿31.886155°N 34.78375°E﻿ / 31.886155; 34.78375
 האתר הרשמי של מכינת שובו אחים
  מפת מיקום  מפה דינמית   (למפת גוש דן מוגדלת) מכינה קדם-צבאית ישיבתית-חברתית שובו אחים (למפת גוש דן רגילה) מכינה קדם-צבאית ישיבתית-חברתית שובו אחים (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכינה קדם-צבאית ישיבתית-חברתית שובו אחים (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכינה קדם-צבאית ישיבתית-חברתית שובו אחים  tabBackground:;tabBorder:#aaa;defaultTab:0;
 
המכינה הישיבתית-חברתית שובו אחים היא מכינה קדם-צבאית, שהוקמה באלול תשע"ה (ספטמבר 2015) ונמצאת בעיר רחובות.
הרקע להקמתה

בקיץ 2014 נחטפו ונרצחו באזור גוש עציון שלושת הנערים אייל יפרח, גיל-עד שאער ונפתלי פרנקל. בעקבות החטיפה יצא צה"ל למבצע רחב היקף לאיתור שלושת הנערים שנקרא "שובו אחים". לזכרם של הנערים, ומתוך רצון להמשיך את הרוח הגדולה שהייתה באותה תקופה, הוקמה מכינת "שובו אחים" שנה לאחר מכן בסיועם של משפחות הנערים, השר לשעבר אורי אריאל, ראש עיריית רחובות רחמים מלול וחבר מועצת העיר אמיתי כהן.
מטרת המכינה

מטרתה של מכינת שובו אחים היא להכין את בוגריה לשירות משמעותי בצבא הגנה לישראל ולהתמודדות עם אתגרי החיים. מטרה זו מושגת באמצעות לימוד מעמיק בבית המדרש וליווי אישי של כל אחד מהתלמידים הבונים את אישיותו ואת תפיסת עולמו. כמו כן, ישנו דגש מיוחד להתנדבות בקהילה ומעורבות חברתית. המכינה רואה חשיבות רבה בסיוע ועזרה לאלו הזקוקים לכך בין אם זה במענה הניתן על בסיס יומי, ובין אם זה בהובלה של פרויקטים של חסד ונתינה. המכינה מאמינה שהשילוב בין הפנים והחוץ - הישיבתי והחברתי - תורם תרומה מכרעת לעיצוב דמותו של הבוגר האידיאלי.
צוות המכינה

הרב תומאל רחמים - ראש המכינה
הרב שי וקנין - ר"מ
הרב רואי ממן - ר"מ
הרב הראל אליה - מאמן אישי וכושר
נבו אליאס - מדריך חינוכי
נחמיה (נוקי) רון טל - מדריך כושר קרבי
גלריית תמונות

מרוץ הלפיד ביישוב ניצן לזכר לוחם השייטת יוחנן הילברג ז"ל
שבת סמינריון "אמונה מתוך משבר"
לקריאה נוספת

עדו בן פורת, שלושה מתגייסים בעקבות שלושת החטופים – חטיבת כפיר, מתוך אתר האינטרנט של חטיבת כפיר, י"ז באב תשע”ח.
הערות שוליים

↑  סוף עצוב: גופות שלושת החטופים אותרו באזור חברון, באתר ynet, 30 ביוני 2014
↑  אריאל כהנא, מבצע שובו אחים: תיעוד מיוחד של צהל ביוש, באתר nrg‏, 16 ביוני 2014
↑  מהטרמפ עד איתור הגופות. 18 ימי תקווה, באתר ynet, 30 ביוני 2014
↑  שנה לרצח הנערים: מכינת 'שובו אחים' הוקמה לזכרם ברחובות, באתר "סרוגים", 2 ביולי 2015
↑  אלעד חיימוביץ', תלמידי מכינת "שובו אחים" ברחובות חילקו מאות כריות ושמיכות לנזקקים, באתר ערים רחובות, ‏10.12.19
↑  פרויקט "משפחה אחת" למען משפחות נזקקות בחג יצא לדרך!, באתר BE106 רחובות, ‏11.09.19
משתנה סביבה

משתנה סביבה הוא משתנה (Variable) המחזיק ערך אחד או יותר שהם בעלי שמות דינאמיים, ומשפיעים על הדרך בה יתנהגו תהליכים בסביבה נתונה, כגון מעטפת מערכת ההפעלה של המחשב, אם כי מקומם הוא בשכבת ליבת מערכת ההפעלה, ולא במעטפת.
תהליך שרץ יכול לבדוק את הערך של משתנה הסביבה "TEMP", כדי למצוא את הנתיב לתיקייה בה מאוחסנים הקבצים הזמניים, או לבדוק את המשתנים HOME או USERPROFILE, כדי למצוא את נתיבי התיקיות המובילים לתיקייה שבבעלות המשתמש המריץ את התהליך.
הם הופיעו בצורתם המודרנית ב-1979 ביוניקס גרסה 7, כך שהם כלולים בכל הגרסאות של מערכות הפעלה דמויות יוניקס החל מנקודה זו, כולל לינוקס, ו- OS X. היא נוספה לDOS החל מ-PC DOS 2.0 ב-1982, וכל מערכות ההפעלה היורשות של כולל חלונות, ו-OS/2 כוללים את המשתנים, למרות שהתחביר שלהם שונה וכן השמות ואופן השימוש.
מצוק הובס

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  77°53′00″S 163°58′01″E﻿ / ﻿77.8833°S 163.967°E﻿ / -77.8833; 163.967
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק הובס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק הובס
 
מצוק הובס או רכס הובס (באנגלית: Hobbs Ridge) הוא רכס הרים, שצורתו חצי סהר (צורת קשת) הממוקם באזור חוף סקוט של ארץ ויקטוריה, שבאנטארקטיקה.
הרכס מקיף את קרחון הובס מצפון ומצפון מערב.
רכס הובס מהווה קו פרשת קרחונים בין קרחון הובס לבין חלקו התחתון של קרחון בלו.
גובהו של רכס הובס 1,510 מטרים מעל פני הים.
היסטוריה > מקור השם

שמו של רכס הובס ושל קרחון הובס ניתנו בצוותא.
הרכס נקרא על שמו של ויליאם ה. הובס (William H. Hobbs), מאוניברסיטת מישיגן, (אוניברסיטה השוכנת בעיר אן ארבור שבמדינת מישיגן בארצות הברית) שהיה מומחה בעל שם בתחום חקר הקרחונים, וגאולוג.
לקריאה נוספת

• Fred G. Alberts, Ed.,
הערות שוליים

1 2 3 4 5 6  מידע היסטורי וגאוגרפי
↑  מידע גאוגרפי
מריה נוימן

| --- | --- |

תמונה משנות ה-1940  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  22 ביוני 1905 לוגוז', האימפריה האוסטרו-הונגרית 
 פטירה:  28 באוגוסט 2003 (בגיל 98) טימישוארה, רומניה 
 ענף מדעי:  גאומטריה 
 מקום לימודים:  התיכון הפיאריסטי בטימישוארה   אוניברסיטת המלך פרדיננד בקלוז'
 מנחה לדוקטורט:  Nicolae N. Mihăileanu 
 מוסדות:  אוניברסיטת טימישוארה
 
מריה נוימן (ברומנית: Maria Neumann, בהונגרית: Neumann Mária, ‏ 23 ביוני 1905 לוגוז' – 28 באוגוסט 2003 טימישוארה) הייתה מתמטיקאית יהודיה רומנייה, שהתמחתה בעיקר בגאומטריה לא-אוקלידית ובמורשתו המדעית של יאנוש בויאי, הייתה מרצה בכירה באוניברסיטת טימישוארה.
היא הייתה אחיינית של יוליוס נוימן.
קורות חיים

מריה נוימן נולדה בשנת 1905 בעיר לוגוז', בחבל באנאט, בממלכת הונגריה שבמסגרת האימפריה האוסטרו-הונגרית, כצעירה מבין שני ילדיהם של אדמונד נוימן, עורך דין, ושל אילקה לבית נמט.
הסב שלה מצד אביה, פיליפ נוימן (1901-1836) ייסד ב-1866 את בית החולים למחלות זיהומיות בעיר לוגוז', כיהן כרופא מחוזי ואחרי 1876 ניהל את בית החולים למחלות מין. הוא היה גם דמות חשובה בקהילה יהודית, ראש החברה קדישא ויו"ר מועצת המנהלים של בית הספר היסודי היהודי בלוגוז'. ביתו היה אחד מבתיה היפים במרכז לוגוז'. אחי אביה, יוליוס נוימן כיהן כפרופסור לגינקולוגיה באוניברסיטת וינה. אחיה, יוזף, היה לחוקר בביולוגיה בפריז.
בילדותה ונעוריה בימי השלטון האוסטרו-הונגרי ואחר כך בימי השלטון הרומני, למדה נוימן בגימנסיה הפיאריסטית של טימישוארה, בה סיימה מבחני הבגרות בשנת 1923. בהמשך למדה מתמטיקה עד שנת 1930 באוניברסיטת קלוז' ע"ש פרדיננד הראשון. בתום לימודיה, על אף כישוריה, מוצאה היהודי מנע ממנה להישאר בתחום המחקר וההוראה באוניברסיטה והיא פעלה בשנים 1933–1949 כמורה לתלמידי תיכון: בשנים 1933–1934 בתיכון גרמני בטימישוארה, בשנים 1934–1936 בתיכון בעיר רמניקו ולצ'ה בחבל מונטניה ואחר כך בשנים 1936–1949 בתיכון היהודי בטימישוארה. במקביל בשנים 1936–1940 לימדה גם בתיכון הממלכתי לבנות "כרמן סילבה" בטימישוארה, משם פוטרה בעקבות "חוקי הגזע" נגד היהודים. נוימן הייתה מורתם של מדענים עתידיים רבים, ביניהם ברנהרד רותנשטיין, פרנץ ראדו, אמריק דויטש,  ג'ורג' לוסטיג ואחרים.
בימי השלטון הקומוניסטי, התאפשר לה ללמד כמרצה במכון הפדגוגי של טימישוארה (1952-1949) ובשנים 1971-1962 באוניברסיטת טימישוארה. בשנת 1968 סיימה עבודת דוקטורט בהדרכת פרופ' ניקולאיה נ. מיכאיליאנו בנושא "על מודל אלגבראי של גאומטריה היפרבולית של המישור". בשנת 1971 נוימן פרשה לגמלאות.
מריה נוימן פרסמה בין היתר בתחומי הגאומטריה הדיפרנציאלית ויסודות המתמטיקה. היא שיתפה פעולה עם פרופ' ניקולאיה מיכאיליאנו בפרסום ספרי לימוד על יסודות הגאומטריה.
מריה נוימן נפטרה בשנת 2003 בגיל 98 בעיר טימישוארה. היא הובאה לקבורה בבית העלמין היהודי בטימישוארה. אחד מתלמידיה בימי פעילותה האקדמית היה מדען המחשב אוקטביאן מוקאנו הפועל בקטלוניה.
ספרים

עם ניקולאיה מיכאיליאנו כתבה את ספרי הלימוד:
1956- Bazele geometriei (יסודות הגאומטריה)
1973 - Fundamentele geometriei (יסודות הגאומטריה)
1974 - עם ארווין שולו (Ervin Sulló) וטיבור טורו (A semmiből egy új világot teremtettem (Tibor Toro (מכלום יצרתי עולם חדש) - על הגאומטריה של יאנוש בויאי (בהונגרית) - בהוצאת פאקלה, טימישוארה
- עם פטר אגייד (Peter Egyed), גיירג' מאנדיץ' (György Mandics) וארווין שולו (Ervin Sulló) - Modell és Valósság (מודל ומציאות) (בהונגרית)
1971 - עם M.Huschitt, A.Ioanoviciu, P.Stanciu, E.Visa (מ. הושיט, א. יואנוביצ'ו, פ. סטאנצ'ו, א. וישה) - Culegere de probleme de geometrie sistematică și proiectivă (קובץ שאלות של גאומטריה שיטתית ופרויקטיבית) - ,Ed. Didactica și Pedagogică, București
לקריאה נוספת

Francisc Urményi, Mătuşa mea, profesoara. Editura Marineasa, Timişoara, 2003
- Solomon Marcus, Coca Roman - cap. Matematică în N.Cajal, H.Kuller Contribuția evreilor din România la cultură și civilizație, Editura Hasefer, FCER, București 2004 p. 184
(סולומון מרכוס, קוקה רומאן - הפרק "מתמטיקה" בספר "תרומת יהודי רומניה לתרבות ולציוויליזציה", הוצאת הספר, פקי"ר, בוקרשט 2004) עמ' 184
-
הערות שוליים

↑  האתר geni
| --- | --- |
בקרת זהויות :  MGP: 153140
מקוק זנב-חזיר צפוני

| מקוק זנב-חזיר צפוני |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: מקוק
מין:: מקוק זנב-חזיר צפוני
שם מדעי
 Macaca leonina ‏בליית, 1863
תחום תפוצה


קוטף קוקוס בתאילנד
מקוק זנב-חזיר צפוני (שם מדעי: Macaca leonina) הוא מין של קוף מקוק ממשפחת קופים בעלי זנב המצוי בדרום-מזרח אסיה במדינות בנגלדש, קמבודיה, סין, הודו, תאילנד, לאוס, מיאנמר ווייטנאם. הוא קרוב לקוף מקוק זנב-חזיר דרומי שבעבר היה תת-מין שלו.
קוף זה בעל פרווה חומה בהירה על פרוות ראש לבנה והזרועות בעלי גוון של חום-זית. אורך הנקבות 40–50 ס"מ ושל הזכרים 50–60 ס"מ. משקלם 4.4-5.7 ק"ג בנקבות ו-6.2-9.1 ק"ג בזכרים. הם בעלי שיער לחיים בולט אך בעלי זנב קטן וקטום שנתן להם את שמם.
הקופים מצויים בסכנת הכחדה בטבע.
הערות שוליים

↑  מקוק זנב-חזיר צפוני באתר הרשימה האדומה של IUCN
מעגן דרור – מעגן הפולינום

| --- | --- |

תכנון המצב הסופי
 מיקום
 מדינה:  ישראל 
 מיקום:  חיפה 
 גוף מים:  מפרץ חיפה 
 קואורדינטות:  32°49′57″N 34°59′48″E﻿ / ﻿32.832426330656°N 34.996738528899°E﻿ / 32.832426330656; 34.996738528899
  (למפת חיפה מוגדלת) מעגן דרור – מעגן הפולינום(למפת חיפה רגילה) מעגן דרור – מעגן הפולינום(למפת הגליל המערבי רגילה) מעגן דרור – מעגן הפולינום(למפת הגליל המערבי מוגדלת) מעגן דרור – מעגן הפולינום
 
מעגן דרור – מעגן הפולינום הוא מעגן הנמצא בבסיס חיפה של חיל הים. המעגן נקרא על שם מייסד שייטת הצוללות הישראלית, יוסף דרור.
בניית המעגן

בניית המעגן החלה בשנת 2006 – לאחר תהליך של מאבק הגופים הירוקים בחיפה – במטרה להשפיע על עיצובו של הפולינום תוך מורת רוח מחסימת קו הים, ותוך הבטחה שבעתיד יפונה ויוכל לשמש כמתקנים עירוניים.
הפרויקט הוא ייחודי בתכולותיו- בעיקר בשל הצורך להילחם בים.
את השלב הראשון בבניית הנמל – הקמת שוברי הגלים – החלה חברת "אוקיניה". במהלך הפרויקט נכנסה לקשיים כספיים וחברת שפיר החליפה אותה.
את השלב השני – ייבוש שטח הבסיס – ביצעה חברת "שיכון ובינוי סולל בונה".
את תשתיות "שלב הביניים" - ביצעה חברת "שניידר הנדסת חשמל"
את השלב השלישי – בניית מבנים ותשתיות טכניות – ביצעה חברת "שיכון ובינוי סולל בונה".
את השלב הרביעי – בניית מבנים מנהלתיים – מבצעת חברת "אברהם יצחק בע"מ".
בשלב החמישי (והסופי) - זכתה חברת "שיכון ובינוי" והחלה באמצע 2021 לבצע.
הערות שוליים

↑  זרוע הים – Israeli Navy, אמש נחנך מעגן הצוללות החדש בבסיס חיפה של זרוע הים, ע״ש יוסף (יוסל'ה) דרור – מפקדה הראשון של שייטת הצוללות והצוללת הישראלית הראשונה, אח"י תנין, באתר www.facebook.com
↑  עודד פלר, סוד הפולינום: הסיוט הבא של חיפה, באתר הארץ, 20 בנובמבר 2007
↑  יעל עברי-דראל, החיפאים מחדשים את המאבק ב"מפלצת", באתר ynet, 27 בפברואר 2008
↑  דוח איומים שנתי 2009 – חיפה – פולינום, באתר "החברה להגנת הטבע
↑  רשמים מסיור בפרויקט התשתיות הימיות - הפולינום, באתר CivilEng - מובילים שינויי בענף הבנייה
↑  אביב לוי, ‏פרויקט פולינום גרם לאוקיאנה הפסד של 17 מ' ש' ב-2009, באתר גלובס, 8 באפריל 2010
↑  ואדים סבידרסקי, שפיר הנדסה צפוייה להחליף את חברת אוקיאנה בפרויקט הפולינום בחיפה בתמורה ל-81 מיליון שקל, באתר TheMarker‏, 16 בינואר 2011
↑  פולינום, באתר www.malma.co.il (בעברית)
↑  חברת "אברהם יצחק בע"מ", באתר "בונים אונליין"(הקישור אינו פעיל)
↑  אודי עציון, מעגן הצוללות של חיל הים שווה לסולל בונה כבר מיליארד וחצי שקל, באתר כלכליסט, 4 בפברואר 2021
↑   יורם גביזון, סולל בונה זכתה במכרז לבניית מעגן הצוללות בחיפה בהיקף של 600 מיליון שקל, באתר TheMarker‏, 3 בפברואר 2021
ערך זה הוא קצרמרבנושא צה"ל ובנושא ימאות. אתם מוזמנים לתרום לוויקיפדיה ו.
מפת הנמלים במפרץ חיפה
מקוק לבן-לחיים

| מקוק לבן-לחיים |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופים צרי-אף
משפחה:: קופים בעלי זנב
תת־משפחה:: גנונים
סוג:: מקוק
מין:: מקוק לבן-לחיים
שם מדעי
 Macaca leucogenys ‏Li, Zhao & Fan

מקוק לבן לחיים (שם מדעי: Macaca leucogenys) הוא מין של מקוק מקבוצת M. sinica. ותפוצתו בצפון-מזרח טיבט.
המקוק חי ביערות טרופיים ראשוניים ושניוניים ותואר לראשונה ב-2015 בעיתון American Journal of Primatology (העיתון האמריקאי לפרימטולוגיה).
מין זה שרוי בסכנת הכחדה בעקבות כריתת היערות שבהם הוא חי לטובת תיעוש האזור.
הערות שוליים

↑  מקוק לבן-לחיים באתר הרשימה האדומה של IUCN
↑  Li, C.; Zhao, C.; Fan, P. F. (2015). "White-cheeked macaque (Macaca leucogenys): A new macaque species from Modog, southeastern Tibet". American Journal of Primatology: doi:10.1002/ajp.22394
ערך זה הוא קצרמרבנושא יונקים. אתם מוזמנים לתרום לוויקיפדיה ו.
משפחת קלי

| --- | --- |

משמאל לימין: ג'ימי, פטרישה, פאדי, קתי וג'ון במהלך הופעה בשנת 1989
 מקום הקמה:  ארצות הברית 
 מוקד פעילות:  ארצות הברית
 תקופת הפעילות:  1970–2008 (כ־38 שנים)
 סוגה:  פופ, פופ רוק, פולקלור
 חברת תקליטים:  Kel-Life, EMI, BMG, Ariola, Polydor, Universal
 אתר רשמי
 חברים
 Maite Kelly Kathy Ann Kelly Paul Kelly Barby Kelly Barbara-Ann Kelly Dan Kelly Patricia Kelly John Kelly Michael Patrick Kelly Joey Kelly Angelo Kelly Jimmy Kelly Caroline Kelly 
 חברים לשעבר
 דן קלי ברברה-אן קלי קרוליין קלי פול קלי קת'י קלי ג'ון קלי פטרישיה קלי ג'ימי קלי ג'ואי קלי בארבי קלי פאדי קלי מייטה קלי אנג'לו קלי
 
משפחת קֶלי (באנגלית: The Kelly Family) היא משפחה אירופית-אמריקנית הפועלת כהרכב מוזיקלי, אשר מבצע שירי רוק, פופ ופולק. ההרכב זכה להצלחה באירופה – בעיקר בגרמניה, במדינות בנלוקס, סקנדינביה ומזרח אירופה, בספרד ובפורטוגל. מראשית שנות ה-80 מכרה הלהקה יותר מ-20 מיליון אלבומים.
במשך מרבית חייה הציגה הלהקה תדמית צוענית ואורח-חיים נוודי, שהתבטא בהופעתם בתלבושות "אתניות" ובשיער "היפי" ארוך, וכן במסעותיהם מסביב לאירופה באוטובוס קומתיים ובספינת מגורים.
מעדכן התוכנה

מעדכן התוכנה (בגרסאות הקודמות יותר נקרא מנהל העדכונים) היא תוכנה המעדכנת תוכניות מותקנות, ואת החבילות המקושרות אליהם, בטלאי תוכנה חשובים, וכן בטלאים הנוגעים לענייני אבטחה.
בנוסף היא מודיעה למשתמש כשיש עדכונים זמינים, ומציגה אותם בסדר אלפביתי, כך שהמשתמש יכול לבחור איזה עדכון ברצונו להתקין. נכתבה במקור למערכת ההפעלה אובונטו, אך כיום היא גם חלק מהפצת הלינוקס דביאן, ומערכות נוספות מבוססות APT.
עד גרסת אובונטו 12.04 LTS, נקראה "מנהל העדכונים", אך במאי 2012 הוכרז כי התוכנה תיקרא מגרסה 12.10 של אובונטו בשם "מעדכן התוכנה", כדי לתאר טוב יותר את פעולתה.
מעדכן התוכנה אינו יכול להסיר עדכונים, אך דבר זה יכול להתבצע על ידי מנהלי חבילות אחרים, כדוגמת מרכז התוכנה של אובונטו, או כאלו המתקדמים יותר מבחינה טכנית כדוגמת סינפטיק.
באובונטו מעדכן התוכנה משמש גם לעדכן את מערכת ההפעלה לגרסתה החדשה יותר, היוצאת לאור מידי 6 חודשים באופן רגיל, וגרסה בעלת תמיכה לטווח ארוך כל שנתיים. אפשרות זו נמצאת כברירת מחדל בגרסה למשתמש הרגיל של אובונטו, אך צריכה להיות מוספת ידנית בגרסת השרתים.
הפצות המשתמשות במעדכן התוכנה

אובונטו
אובונטו גנום
קובונטו
לובונטו
דביאן
זובונטו
‏אובונטו קילין
דביאן
ראו גם

APT
מערכת ניהול חבילות
סינפטיק
מרכז התוכנה של אובונטו